SL Uradni list Evropske unije C 296/28

OBVESTILO O VLOGI ZA DOVOLJENJE ZA RAZISKOVANJE TEKOČIH IN PLINASTIH OGLJIKOVODIKOV, IMENOVANO BIANCAVILLA

ITALIJANSKA REPUBLIKA – DEŽELA SICILIJA

DEŽELNI ODBOR ZA INDUSTRIJO – DEŽELNI ODDELEK ZA INDUSTRIJO IN RUDARSTVO

DEŽELNI URAD ZA OGLJIKOVODIKE IN GEOTERMALNO ENERGIJO (U.R.I.G.)

2009/C 296/10

Družba EniMed – Eni Mediterranea Idrocarburi S.p.A s sedežem v mestu Gela (CL), Strada Statale 117 bis – Contrada Ponte Olivo (93012), ITALIA – z davčno številko 12300000150, ki je edini zastopnik in ima 50-odstotni lastniški delež, ter družba Edison S.p.A. s sedežem v Milanu, Foro Buonaparte 31 (20121), ITALIA, s 50-odstotnim lastniškim deležem, sta 12. junija 2009 v skladu z deželnim zakonom dežele Sicilije št. 14 z dne 3. julija 2000, s katerim se prenaša in uporablja Direktiva 94/22/ES, deželnemu odborniku za industrijo, pristojnemu organu dežele Sicilije za podeljevanje rudarskih pravic na Siciliji, s sedežem v Via Ugo La Malfa 87/89, 90146 Palermo PA, ITALIA predložili vlogo za dovoljenje, imenovano „Biancavilla“, za iskanje tekočih in plinastih ogljikovodikov na območju, ki obsega 7 400 ha (74,00 km2) in se nahaja v vzhodnem delu osrednje Sicilije v pokrajinah Enna in Catania. Navedeno območje na jugu meji na območje dovoljenja „Paternò“ (Edison 100 %) , v druge smeri pa na prosta območja.

V pokrajini Enna dovoljenje zadeva občini: Centuripe in Regalbuto. V pokrajini Catania zadeva občine: Adrano, Biancavilla, Santa Maria di Licodia in Regalna.

Območje, ki je predmet vloge za dovoljenje, zajema območje, ki je označeno z neprekinjeno črto, ki povezuje točke „A“, „B“, „C“, „D“ in „E“.

Te točke so opredeljene, kot sledi:

A. Točka na jugovzhodnem vogalu stavbe, ki se nahaja na nadmorski višini 457 m 420 metrov severovzhodno od okraja Contrada Grotte Rosse.

B. Točka na severozahodnem vogalu stavbe, ki se nahaja na nadmorski višini 648 m v okraju Contrada Paricchia.

C. Točka na jugovzhodnem vogalu stavbe, ki se nahaja na nadmorski višini 615 m v okraju C. Ingiulla 400 m severozahodno od Chiusa di Don Ascenzio.

D. Točka v križišču za Villaggio S. Francesco na cesti med S. Maria Licodia in Ragalna Ovest, ki sovpada s točko „B“ za dovoljenje „Paternò“.

E. Točka na zvoniku cerkve S. Maria della Croce v kraju Regalbuto, ki sovpada s točko „A“ dovoljenja „Paternò“.

Zemljepisne koordinate

Točka Zemljepisna širina S Zemljepisna dolžina V (M. Mario) A 37°41′37″,562 2°22′21″,065 B 37°40′45″,437 2°23′19″,485 C 37°39′07″,573 2°25′33″,957 D 37°37′51″,000 2°28′53″,000 E 37°38′57″,367 2°11′20″,230

Zainteresirane strani lahko predložijo vlogo za dovoljenje za to območje v 90 dneh od objave tega obvestila v Uradnem listu Evropske unije; vloge, prejete po navedenem roku, ne bodo obravnavane. Odlok o izdaji dovoljenja za raziskovanje bo izdan v šestih mesecih od skrajnega roka za predložitev morebitnih vlog subjektov, ki želijo pridobiti isto dovoljenje. V skladu s členom 5(1) Direktive 94/22/ES se obvešča, da so bila merila za izdajo dovoljenj za iskanje, raziskovanje in izkoriščanje ogljikovodikov že objavljena v Uradnem listu Evropskih skupnosti C 396 z dne 19. decembra 1998 s sklicevanjem na zakonodajni odlok predsednika republike št. 625 z dne 25. novembra 1996 (objavljen v Uradnem listu Italijanske republike št. 293 z dne 14. decembra 1996), s katerim se zgoraj navedena direktiva prenaša v italijansko zakonodajo in v njej izvaja, in kot navaja zgoraj navedeni zakon dežele Sicilije št. 14 z dne 3. julija 2000 (objavljenim v Uradnem listu dežele Sicilije št. 32 z dne 7. julija 2000).

Pogoji in zahteve za opravljanje ali prenehanje dejavnosti določa zgoraj navedeni zakon dežele Sicilije št. 14 z dne 3. julija 2000 in tipska specifikacija, ki je bila izdana z odlokoma odbornika za industrijo št. 91 z dne 30. oktobra 2003 in št. 88 z dne 20. oktobra 2004, objavljenima v Uradnem listu dežele Sicilija št. 49, del I, z dne 14. novembra 2003 in št. 46, del I, z dne 5. novembra 2004.

Dokumentacija o vlogi je deponirana pri Deželnem uradu za ogljikovodike in geotermalno energijo Deželnega oddelka za industrijo in rudarstvo, Via Ugo La Malfa 101, 90146 Palermo PA, ITALIA, kjer je na vpogled zainteresiranim stranem.